এরনেস্তো আলেক্সিস ভেগা রোহাস
এরনেস্তো আলেক্সিস ভেগা রোহাস (স্পেনীয়: Alexis Vega; জন্ম: ২৫ নভেম্বর ১৯৯৭; এরনেস্তো ভেগা নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব গুয়াদালাহারা এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় পার্শ্বীয় আক্রমণভাগের খেলোয়াড় হিসেবে খেলেন। ২০২০ সালে, ভেগা মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। এরপূর্বে ২০১৯ সালে তিনি মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৮ ম্যাচে ১টি গোল করেছেন। তিনি মেক্সিকোর হয়ে ২০১৯ কনকাকাফ গোল্ড কাপে অংশগ্রহণ করেছেন, যেখানে তিনি হেরার্দো মার্তিনোর অধীনে কনকাকাফ গোল্ড কাপের শিরোপা জয়লাভ করেছেন। ব্যক্তিগতভাবে, ভেগা বেশ কিছু পুরস্কার জয়লাভ করেছেন, যার মধ্যে ২০২০ কনকাকাফ পুরুষদের অলিম্পিক প্রতিযোগিতা বাছাইপর্বের গোল্ডেন বল পুরস্কার এবং সেরা একাদশে অন্তর্ভুক্তি অন্যতম। দলগতভাবে, ভেগা এপর্যন্ত ১টি শিরোপা জয়লাভ করেছেন, যা তিনি মেক্সিকোর হয়ে জয়লাভ করেছেন।